‏14 פברואר 2016

‏ה' אדר א תשע"ו

לכבוד

תלמידי שכבת יב' והוריהם ,

שלום רב ,

הנדון: טיול שנתי לרמת הגולן – שכבת יב'

שכבת כיתות י"ב תטייל באזור רמת הגולן בימים ג' – ה' , 23-25.2.16, י"ד-ט"ז באדר א' תשע"ו .

הטיול ינוהל ע"י צוות של מדריכים מקצועיים בליווי מחנכי הכיתות , מורים , חובשים ומאבטחים. האוטובוסים יהיו צמודים לשכבה במהלך כל ימי הטיול.

**מסלול הטיול** **:**

**יום ג' - 23.2**

* מסלול ג'ילבון ארוך.
* ארוחת ערב באתר חאן אל-על.
* פעילות לילה.
* לינה בחאן אל-על.

**יום ד' - 24.2**

* מסלול נחל אל-על
* תל-סאקי – סיפורי מורשת קרב.
* ארוחת ערב בחאן אל-על.
* פעילות באולינג והחלקה על הקרח במרכז קנדה.
* לינה בחאן אל-על.

**יום ה' – 25.2**

* נסיעה לפקיעין
* מפגש עם בית ספר תיכון פקיעין: סיור בפקיעין והסבר על העדה הדרוזית
* ארוחת ברביקיו.
* חזרה הביתה.

**חלק ממסלולי הטיול עוברים בקרבת נחלים, מפלים ובריכות. חל איסור מוחלט על כניסה למים!!!**

**כלכלה :**

יש להצטייד בכריכים לארוחת בוקר ולארוחת צהריים ליום הראשון.

מהערב ואילך הארוחות מאורגנות.

מומלץ להביא דמי כיס.

**ציוד אישי - חובה** !

* 2 בקבוקי מים גדולים (3 ליטר).
* שק שינה – הלינה בחאן אל-על באוהלים על מזרנים.
* כובע.
* פנס כיס.
* נעלי הליכה ונעליים להחלפה – במסלולים ילכו , אך ורק בנעלי הליכה סגורות!
* תרמיל גב קטן.
* כלי רחצה ומגבת.
* לבנים ובגדים להחלפה.
* בגדים חמים לערב !!! (קר בצפון בערב).
* תרופות למי שנזקק – יש לעדכן בכתב את מחנכי הכיתות . באישור המצ"ב .

**שעת יציאה וחזרה**

**יציאה** – ביום ג, 23.2.16 בשעה 05:30 **יש לדייק** !!! **יציאה מאולם הספורט**.

**חזרה משוערת** – ביום ה', 25.2.16 בשעה 19:00 הורדת התלמידים **באולם הספורט**.

נא לקרוא היטב את הדף המצורף.

אנו מקווים לשיתוף פעולה מלא , על מנת , שהטיול יזכר כחוויה מהנה.

ב ב ר כ ה

דפנה שרון-זמסקי צוות שכבת יב שרה וינר

ממ/ רכזת השכבה רכזת חברתית

**על מנת שנוכל להמשיך ולקיים טיולים במסגרת השכבה התלמידים מתבקשים למלא אחר ההוראות הבאות :**

**הוראות בטחון והתנהגות בשטח ובזמן הטיול**

1. יציאה לטיול השנתי מחייבת כל תלמיד/ה להשתתף בכל הפעילויות כולל מסלולי הליכה. אין כל אפשרות בטחונית ובטיחותית להשאר באוטובוס.
2. קיים איסור לעשות שימוש בפלאפונים ו/או באוזניות בזמן ההליכה במסלול ו/או בזמן פעילות עם המדריכים.
3. במשך היום חובה לחבוש כובע ולנעול נעלי הליכה סגורות בלבד. חל איסור ללבוש גופיה בלבד.
4. אין לשאת נשק של מלווים ואין לשחק בנשק !
5. יש להצטייד מראש עם מלאי מספיק של מים למסלול הליכה (לפחות 2 בקבוקים גדולים 1.5 ליטר כל אחד).
6. יש להשמע להוראות המדריך/ה והמורים/ות והצוות המלווה בזמן הטיול בימים ובלילות.
7. במסלול ההליכה אין לרדת ממסלול הטיול ואין לסטות ממנו. אין לעקוף בשבילים צרים ואין לדרדר אבנים.
8. אין לעקוף את המדריך ויש להשאר לפני המאסף.
9. אין להשליך פסולת ואין להשחית צמחיה ונוף כולל חריטה והשארת כתובות באתרים.
10. אין לגעת בחפץ חשוד ולא להרימו. יש להזעיק את המדריך/מורה.
11. אסור לשתות מים ולמלא מימיות בכל מקור מים, להוציא במקומות שאושרו ע"י המדריכים.
12. בחניות ובחניונים אין לעזוב את שטח החניה.
13. הלכת לאיבוד, איבדת את הכתה ומצאת את עצמך לבד בשטח , עצור במקום וחכה עד שיגיעו אליך ! אל תנסה לקצר דרכים ולהלך בשבילים לא ידועים.
14. **אין לשתות ו/או להביא משקאות חריפים**. לתשומת לבכם בבוקר הטיול או במהלכו ייתכן והתלמידים ידרשו להציג את תכולת התיקים בפני צוות בית הספר כדי לוודא שאין ברשותם אלכוהול.
15. **אין לעשן במהלך הטיול, בפומבי או בסביבת המורים וצוות המדריכים** ! (סיגריות , נרגילות וכיוצא בזה).
16. **אין להביא כלים חדים** שעלולים לסכן את התלמידים כגון : אולרים, סכינים, נפצים וכיוצא בזה.
17. הבאת ציוד אישי יקר באחריות התלמידים.
18. אין לעזוב את הקבוצה ללא אישור מפורש של המורה המלווה ורכז השכבה.
19. אין לעבור מקבוצה לקבוצה או מרכב לרכב ללא אישור רכז השכבה.
20. אין לעמוד בזמן הנסיעה באוטובוס ויש לשבת במושב.

|  |
| --- |
| **שימו לב !**  **יש להקפיד ולמלא אחר ההוראות של הצוות המלווה במהלך הטיול , בזמן ההליכה ובמהלך שאר הפעילויות והשהייה במקום הלינה.**  **שתיית משקאות חריפים , הבאת נפצים ועישון (כולל נרגילות) אסורים בהחלט** !!!  **מפירי המשמעת ייענשו בחומרה רבה.** |

**כללי התנהגות ובטחון במקום הלינה**

1. יש לשמור על התנהגות הולמת בשטח הלינה.

2. יש לשמור על רכוש המקום – **כל נזק/ונדליזם שיגרם יחוייב בתשלום**.

3. אין לצאת משטח מקום הלינה.

4. יש להקפיד על הניקיון במסלולים ובמקום הלינה.

5. חל איסור מוחלט על עישון ועל שתיית אלכוהול.

**תלמידים שלא יישמעו להוראות הביטחון וכללי ההתנהגות ינקטו נגדם צעדים משמעתיים חמורים כולל הרחקה מן הטיול על חשבון התלמיד.**

------------------------------------------------------------------------------------------------

**אישור הורים**

[ ] הנני מאשר/ת יציאת בני/בתי \_\_\_\_\_\_\_\_\_\_\_\_\_ מכתה יב' \_\_\_\_\_ לטיול ברמת הגולן

בימים ג' – ה' בתאריכים 23-25.2.16 .

[ ] לבני/בתי אין מגבלות רפואיות.

[ ] לבני/בתי יש מגבלות רפואיות פרט: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[ ] הנני מאשר/ת שקראתי עם בני/בתי את חוזר הטיול ונהלי ההתנהגות בו.

שם פרטי : \_\_\_\_\_\_\_\_\_\_\_\_\_\_\_\_ שם משפחה : \_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_ חתימה : \_\_\_\_\_\_\_\_\_\_\_\_\_\_\_\_

**אישור תלמידים**

הנני מאשר/ת שקראתי את חוזר הטיול ונוהלי ההתנהגות בו ואני מבין/ה ומסכים/ה לכל האמור בו.

תאריך : \_\_\_\_\_\_\_\_\_\_\_\_\_ חתימת התלמיד: \_\_\_\_\_\_\_\_\_\_\_\_\_\_\_\_